**ΦΥΛΛΟ ΕΡΓΑΣΙΑΣ**

**ΤΟ ΝΕΡΟ: Στοιχείο και στοιχειό**

Ονοματεπώνυμο………………………………Τμήμα……… Ημερομηνία…………….

Ομάδα **4η: ΟΙ ΛΑΟΓΡΑΦΟΙ**

****

**3η Φάση**

**Τίτλος φάσης :Όταν το νερό… στοιχειώνει.**

**Χρόνος υλοποίησης :45 λεπτά.** (Δεν υπολογίζεται ο χρόνος που θα απαιτηθεί για την εκπόνηση των εργασιών από τις ομάδες στο σπίτι).

Α) Στη σχολική αίθουσα

1η Δραστηριότητα: Αναζητώντας τα μυστικά του κλήδονα

Αφού ακούσετε από το αρχείο ήχου το παραδοσιακό νησιώτικο τραγούδι του κλήδονα, καταγράψτε τα στάδια της τέλεσης του εθίμου που εντοπίζετε σε αυτό.

2η Δραστηριότητα: Ήθη και έθιμα για την εξάλειψη της ανομβρίας

Η «περπερούνα» είναι ένα έθιμο με πανελλαδική εμβέλεια. Περιηγηθείτε στο διαδίκτυο και βρείτε παραλλαγές του εθίμου και σε άλλες περιοχές της Ελλάδας.

3η δραστηριότητα: Ο αι- Γιώργης και τα Δρακονέρια

Αφού ακούσετε το παραδοσιακό τραγούδι της Κύπρου που εξιστορεί τη δράση του αγίου Γεωργίου εναντίον του δράκου των νερών ,γράψτε ένα μικρό διήγημα που να εξιστορεί τα παραπάνω με τη δική σας «λογοτεχνική ματιά»

Β) Στο σπίτι

1η Δραστηριότητα: Αναζητήστε τα μικρά και τα μεγάλα στοιχειά του νερού

«Στις «Παραδόσεις» του Ν. Πολίτη συναντάμε όντα που κατοικούν στο νερό και ορίζουν με την παρουσία τους το συγκεκριμένο τόπο. Τα στοιχειά αυτά δεν είναι τόσο καλοπροαίρετα με τους ανθρώπους. Ταυτίζονται με τον κίνδυνο, την ξηρασία, τη φουρτούνα και το μαγικό που προκαλεί φόβο...»

Περιηγηθείτε στο διαδίκτυο βρείτε και περιγράψτε όσα η λαϊκή φαντασία και μούσα εμπνεύστηκε για τα στοιχειά:

* **του πηγαδιού**
* **των λιμνών**
* **της βρύσης** και
* **των ρεμάτων**

2η Δραστηριότητα: Αναζητήστε στο λεξικό την ερμηνεία των όρων:

**Γοργόνες, Λάμιες ,Ξωθιά**

3η Δραστηριότητα: Τα στοιχειά στη δημοτική παράδοση:

«Στα γιοφύρια, κοπελιές θυσιάστηκαν στα θεμέλια, για να στηθούν οι αγέρινες καμάρες τους. Και στις λίμνες, ξωθιές αποκοιμιούνται και τραγουδούν τις νύχτες, που έχει γέμιση φεγγαριού».

Αναζητήστε στη δημοτική ποίηση έργα που επιβεβαιώνουν την παραπάνω άποψη.

Επιπλέον προτεινόμενες δραστηριότητες

1)Δραστηριότητα: Τα Επαγγέλματα του νερού άλλοτε και τώρα.

«Ο ραβδοσκόπος είναι το πρόσωπο που προσπαθεί να ανακαλύψει υπόγεια νερά με τη βοήθεια μιας ράβδου». Αναζητήστε κι άλλα επαγγέλματα- του παρελθόντος ή και τωρινά- που σχετίζονται με το νερό και τη διαχείριση του.

2)Δραστηριότητα: Νερό και όνειρα.

«Το όνειρο μοιάζει με ένα παλιό χειρόγραφο ή ένα γράμμα από το οποίο λείπει η αρχή και το τέλος και το οποίο ένας ιστορικός καλείται να αποκωδικοποιήσει»( Gregory Bateson: άγγλος ανθρωπολόγος).

Αναζητήστε το νερό στα όνειρα και καταγράψτε πως οι ονειροκρίτες (ευρύτατα διαδεδομένα λαϊκά βιβλία που ανέλυαν τα όνειρα) ερμήνευαν την παρουσία του νερού, του πηγαδιού, της βρύσης, της βροχής, του σύννεφου, του ωκεανού, της δίψας και της θάλασσας στα όνειρα των ανθρώπων.

Όλες οι εργασίες θα έχουν τη μορφή πολυμεσικών κειμένων και θα παρουσιαστούν στην φάση που θα σας υποδειχθεί στην ολομέλεια.